— Гэта быў, хіба, год 1982, калі ў школе я пачаў удзельнічаць у розных журналісцкіх конкурсах і зразумеў, што мне гэта прафесія цікавая. Прафесійны інтарэс да журналістыкі з’явіўся ў канцы 1980-х, калі, паступіўшы ва універсітэт, я пачаў пісаць для розных выданняў. Спачатку ў фармаце “ліст у рэдакцыю” — мой першы артыкул быў надрукаваны ў “Звяздзе”. Затым пачаўся актыўны перыяд супрацы са спартыўнай прэсай у пачатку 1990-х. І лагічным крокам стала сталая праца ў рэдакцыі газеты “Пагоня”.